C 130/22
BG
Официален вестник на Европейския съюз
14.4.2023 г.
Освен задължителните означения, върху етикетите трябва да е посочено и следното: идентификация и лого на ЗГУ „VACA DE EXTREMADURA“, както и данни за проследимост.
Лого на ЗГУ „VACA DE EXTREMADURA“
4.
Кратко определение на географския район Териториалният обхват на защитеното географско указание „Vaca de Extremadura“ включва цялата площ на автономната област Extremadura.
5.
Връзка с географския район В основата на ЗГУ „Vaca de Extremadura“ са специфичните характеристики на месото и неговият географски произход.
5.1.
Специфични характеристики на географския район Extremadura е разположен в югозападната част на Испания, на Иберийския полуостров, и заема площ от 41 635 km2, от които приблизително 14 300 km2 са пасища от вида „dehesa“ и ландшафт в стил „dehesa“.
Видовете домашни животни в района на Extremadura включват основно местни породи, които са тясно свързани с найтипичната за района среда (т.нар „dehesa“ — гористи местности, съчетани с пасища и храстовидна растителност).
Поради своята издръжливост и висока степен на адаптивност към неблагоприятните условия на околната среда всички тези видове допринасят за поддържането и подобряването на екосистемата, подхранването на почвата, подобряването на качеството на пасищата и забавянето на нашествието на храстовидната растителност.
Разпределението на валежите през годината е много неравномерно, с най-висока честота през есента и пролетта и значителна променливост всяка година.
Климатът на „dehesa“ се характеризира със сух период, който бележи ранното засушаване на пасищата.
Екстремните температури и условията на валежите показват, че породите, включени в производството на ЗГУ „Vaca de Extremadura“, са се пригодили по най-добрия възможен начин, тъй като са в състояние да устоят на студа, горещината и недостига на вода в периодите на засушаване.
Пасищата „dehesa“ и ландшафтът в стил „dehesa“ са екосистемите, които са предпочитани за фермите за едър рогат добитък със ЗГУ „Vaca de Extremadura“.
„Dehesa“ е една от определящите системи на ЗГУ „Vaca de Extremadura“ в екстензивното отглеждане на селскостопански животни в Extremadura и се характеризира с осъществяването на паша върху обширни площи земя.
Отглеждането на селскостопански животни в тези райони е идеално адаптирано към околната среда поради издръжливостта на отглежданите породи.
Суровият климат и бедните, нискокачествени почви ограничават осъществяването на земеделие, като неговото място до голяма степен се заема от отглеждането на селскостопански животни.
Тази екосистема в нейната цялост оказва положително влияние върху характеристиките на продукта. 5.2.
Специфична характеристика на продукта Месото от крави от вида „Vaca de Extremadura“ се отличава със своя вишневочервен до виолетовочервен цвят и гладки ивици с междумускулни жилки, с кремавобяла до жълтеникава лой, която има стегната текстура и е твърда на допир.
Отличителното при него също така е и ароматът на животинска мазнина, както и сочният, дълбок и дълготраен вкус, който е характерен за говеждото месо.